Anda telah lihat penzalim paling terkenal dalam sejarah
menggunakan buku panduan ini untuk mendapatkan kuasa.
Dengan mengikut contoh mereka,
anda juga boleh menjadi pemerintah mutlak.
Ketegasan bagus kerana orang akan hormat anda.
Namun, dalam satu kriteria, semua penzalim hebat ini tetap gagal.
Masalah yang dihadapi penzalim
ialah mereka tidak dapat mencapai kestabilan yang kekal.
Namun, buku panduan ada caranya untuk mengekalkan rejim anda,
bukan saja sepanjang hidup, malah menjangkauinya.
Saksikan impian penzalim ini menjadi kenyataan
di negara paling terpencil dan menindas di dunia.
KOREA UTARA
Bapa pengasas Korea Utara, Kim Il Sung, dan anaknya, Kim Jong Il
membina sistem pemerintahan mutlak yang masih teguh hingga hari ini
dan menjadikan negara itu simbol kehebatan keluarga mereka,
berkuasa nuklear dan negara penjara.
Mereka membuat perkara paling penting sebagai penzalim.
Mempertahankan kuasa.
Masa untuk mendedahkan cara mencapai matlamat penzalim yang paling agung.
Keabadian.
MEMERINTAH SELAMANYA DINASTI KIM
Sekarang, jelaslah bagi anda.
Untuk bertahan sebagai penzalim, anda bukan sekadar membina gerakan.
Anda perlu menjadi gerakan itu.
Ini tanda kezaliman yang bermula sejak zaman purba
untuk mewujudkan kultus personaliti di sekeliling penzalim
yang menggambarkannya
sebagai sumber kebijaksanaan dan sumber kebaikan.
Kebanyakan kultus personaliti mati bersama pemimpin,
namun ia masih bertahan selama tiga generasi di Korea Utara.
Saya lihat Korea Utara sebagai teokrasi untuk mencipta aura itu
bahawa mereka seakan-akan tuhan.
Mereka mempercayainya seperti kepercayaan agama.
Untuk memahami kejayaan keluarga Kim ini,
anda perlu tahu tentang cara bermulanya dinasti ini.
Pada usia 30-an, Kim Il Sung ialah pejuang gerila anti-Jepun
yang terkenal dalam memperjuangkan kemerdekaan Korea.
Selepas tamat Perang Dunia Kedua, Korea menjadi bebas.
Tentera Amerika memasuki Korea dari selatan
dan tentera Rusia memasuki dari utara.
Lelaki yang Kesatuan Soviet lantik untuk berkuasa di utara ialah Kim Il Sung.
FAKTA #2 - KIM IL SUNG MEMPELAJARI RAHSIA MEMERINTAH DARIPADA MENTOR HEBAT
Kim Il Sung menggunakan contoh daripada buku panduan
yang Stalin gunakan di Kesatuan Soviet.
Salah satu caranya adalah melalui penyingkiran yang kerap.
Orang di sekeliling tunggak kuasa dibunuh
atau dihantar ke gulag sama ada kerana dianggap berkomplot untuk merampas kuasa
atau hanya sebagai contoh untuk mengawal orang ramai.
FAKTA #3
KIM IL SUNG MEMULAKAN PERANG KOREA PADA 1950 YANG MEMBUNUH 4 JUTA ORANG
Perang Korea melibatkan Korea Utara dan China di sebelah pihak
dan Korea Selatan, AS serta PBB di pihak lain.
Kedua-dua pihak tidak menang dan mereka kecewa.
Mereka merumuskan bahawa dalam perang konvensional,
Korea Utara tidak setanding Amerika Syarikat.
Jadi mereka memerlukan benda lain, suatu pencegah besar
yang akan menjamin ketahanan mereka.
Mereka mengambil masa 50 tahun untuk mencapainya
melalui satu bahan, selain uranium,
jarang ditemui dalam kalangan penzalim.
Kerja berpasukan.
Namun, anda tidak boleh membina rejim abadi tanpa asas kukuh
dan rancangan untuk mengawal rakyat anda sepenuhnya.
Langkah pertama.
TAKTIK ASINGKAN NEGARA ANDA
Kata seorang pemikir,
"Kesetiaan seseorang bergantung pada pilihannya."
Jadi, untuk memerintah selamanya, pilihan lain tidak boleh ada.
Korea Utara merupakan contoh yang berjaya
mengasingkan rakyatnya dari seluruh dunia.
Di Korea Utara, tiada akses kepada maklumat.
Televisyen hanya ada satu rangkaian.
Telefon diintip.
Orang Korea Utara tak boleh bergerak bebas.
Mereka tak boleh bergerak bebas
dan tak boleh meninggalkan negara tanpa kebenaran.
Siapakah perancang asal program pengasingan ini?
Bapa Korea Utara, Kim Il Sung.
Selepas Stalin membantu merampas kuasa,
dia teruja untuk mencipta pemerintahan zalimnya sendiri.
Menjelang tahun 1950-an,
Kim Il Sung mula rasa tidak senang di bawah pengaruh Soviet
dan mula mengerti bahawa dia perlu memisahkan diri.
Itulah yang dia lakukan
dengan mencipta ideologi kebangsaan baharu yang dipanggil Juche.
Juche. Ia boleh diterjemahkan dengan mudah sebagai "berdikari".
Pada dasarnya, dia kata, "Kita akan buat semuanya sendiri."
Orang Korea sudah mengalami penguasaan
daripada kuasa luar berabad-abad lamanya
oleh China dan Jepun.
Juche telah dicipta
untuk memaksa mereka berfikir tentang mempertahankan diri
dan menjadikan pengasingan itu sebagai sumber kebanggaan.
Menurut prinsip Juche, bekerjasama dengan negara lain
akan memusnahkan kedaulatan
dan satu-satunya cara untuk negara selamat
adalah untuk bersatu di bawah Pemimpin Agung, Kim Il Sung.
Juche telah digunakan secara strategik
untuk mempertahankan dan menjelaskan
sebabnya mereka terasing.
Pengasingan ialah cara berkesan untuk menghalang rasa tidak puas hati
tentang keadaan negara.
Jadi, jika Korea Utara terdedah kepada maklumat seperti ini,
kesannya pasti teruk.
Nampak? Tindakan yang bijak.
Pengasingan negara adalah penting untuk pemerintahan yang lama dan aman.
Namun, sasaran kita lebih tinggi, untuk membina rejim tanpa penghujung.
Untuk itu, anda perlukan pelan pewarisan yang bagus
dan diluluskan oleh buku panduan.
TAKTIK KEKALKAN DALAM KELUARGA
Pemerintahan dinasti bagus untuk pemimpin
dan ia juga bagus untuk pakatan serta penyokong di sekeliling pemimpin.
Ia tentang kesinambungan.
Pakatan itu ada sebab untuk kekal setia kerana
"Ke mana tumpahnya kuah kalau tidak ke nasi."
Namun, untuk penzalim zaman moden, membina dinasti keluarga bukan mudah
dan tidak ramai yang berjaya.
Saddam dan anak-anaknya gagal, begitu juga Gaddafi.
Bagaimana dengan anak-anak Stalin? Vasily, Svetalina, Yakov atau Artyom?
Pernah dengar? Saya pun tidak.
TIADA CIRI-CIRI PENZALIM
Sebagai ketua alfa Korea Utara,
kultus personaliti Kim Il Sung terus berkembang.
Dia nekad bahawa rejimnya pasti berbeza.
Dia ada idea untuk meniru
monarki moden bagi pemerintahan Korea Utara.
Namun, pewarisan dalam monarki pun tidak berjalan lancar.
Dengan keluarga diraja dalam sejarah Korea,
selalu ada raja dengan berbilang gundik
dan beberapa pewaris yang layak,
dan itu sama juga untuk Kim Il Sung.
Lalu, pemimpin itu perlu membuat keputusan yang penting.
Anak mana yang dipilih?
Dia ada anak lelaki, Kim Pyong Il,
yang dilihat sebagai pewaris yang berpotensi.
Dia anak kesayangannya.
Dia anak isteri kedua Kim Il Sung
yang lebih digemari kerana isteri pertama mati.
Anak sulungnya pula iaitu Kim Jong Il telah diabaikan.
Namun, bakal pemimpin kedua Korea Utara mempunyai rancangan besar.
Jika anda lahir dalam keluarga itu, anda dipupuk dari awal,
"bunuh sebelum dibunuh" dan "buat apa-apa saja untuk berjaya".
Anda sama ada memiliki semua kuasa atau tiada langsung
dan tiada apa-apa di tengahnya.
Untuk membuktikan haknya, Kim Jong Il perlu mencari masa yang sesuai
agar ia berhasil.
Selepas penyingkiran para pegawai yang tidak boleh diharap,
bos besar, Kim Il Sung, ada beberapa jawatan untuk diisi,
termasuk dalam Kementerian Propaganda
yang memiliki tugas paling penting di Korea Utara.
Memuliakan Pemimpin Agung.
Kim Il Sung melawat studio filem di Korea Utara
bersama anaknya yang berusia 25 tahun, Kim Jong Il.
Dia menghamun pekerja studio untuk filem propaganda yang tidak berkesan
yang dianggap pengkhianatan negara.
Dia mencabar mereka untuk berani
membaik pulih nama studio dan mengembalikan kegemilangannya.
Apabila tiada sesiapa jawab,
Kim Jong Il menawarkan diri untuk menyahut cabaran bapanya.
Ini salah satu kejadian penting
dalam kebangkitan Kim Jong Il
sebagai anak yang baik dan bertanggungjawab.
Apabila diperlukan,
dia berani menawarkan diri walaupun muda.
Kim Jong Il serta-merta dinamakan sebagai Pengarah Seni Budaya
dan mula menghasilkan filem Sea of Blood,
kisah epik tentang Korea Utara yang berdikari.
Dalam filem itu, sebuah keluarga menderita di bawah pemerintahan Jepun
lalu menentang dengan berani,
berdasarkan kisah yang Kim Il Sung tulis sendiri.
Pembukaannya menerima sambutan yang baik.
Dalam masa dua tahun,
Kim Jong Il mengetuai Kementerian Propaganda
dan menetapkan takdir daripada budak terabai menjadi pewaris.
Menjelang 1974, walaupun dia hanya bangkit berkuasa selepas 20 tahun,
semua ahli parti maklum bahawa dialah pewarisnya.
Kuasa Kim Jong Il tidak goyah.
Pendek kata, dia bagaikan kerabat diraja.
Dalam menjamin kuasa dan menamakan pewarisnya,
Kim Il Sung memainkan peranannya demi kejayaan dinasti itu.
Namun, sebelum penggantinya boleh mengambil alih,
Kim Jong Il perlu cari cara untuk mengembangkan perniagaan keluarga.
Apabila anda tiada bantuan,
kadangkala anda perlu melakukannya sendiri.
TAKTIK CULIK ORANG
Kim Jong Il menjadikan penculikan
sebagai senjata negara yang dia gunakan tanpa segan silu
jika dia mahu seseorang atas apa-apa sebab pun.
Kim Jong Il mahu pengintipnya berbahasa Jepun,
jadi dia culik rakyat Jepun.
Dalam sesetengah kes, mereka diculik dari pantai
dan hilang.
Selama bertahun-tahun,
keluarga mereka tidak tahu bahawa mereka berada di Korea Utara.
Namun, untuk Kim Jong Il, bintang terkenal di Korea Utara,
negaranya memiliki isu kakitangan yang lebih merisaukan.
Pada 1970-an, filem Kim Jong Il berjaya di Korea Utara
namun masih diejek di seluruh dunia.
Kim Jong Il menyedari bahawa setiap bentuk kuasa
adalah berdasarkan cerita, dan minatnya dalam penceritaan
boleh digunakan untuk mengabadikan rejim itu.
Untuk mencungkil rahsia Hollywood, Kim menonton filem setiap hari dan malam.
Dia mencipta sistem cetak rompak yang besar
untuk memastikan dia ada setiap filem dengan sari kata
dan sedia untuk ditonton.
Dia sembunyikan semua filem ini dalam bangunan di Pyongyang.
Namun, Kim Jong Il serta-merta menyedari masalah terbesarnya.
Filem hebat mesti ada bakat hebat.
Jadi, apa taktik ini sekali lagi?
Betul, penculikan.
Kini persoalannya, siapa patut diculik?
Kim Jong Il merancang penculikan
pelakon Korea Selatan yang disayangi,
Choi Eun-hee, di Hong Kong,
dan berjaya mengumpan bekas suaminya,
pengarah filem yang dihormati, Shin Sang-ok,
untuk mencarinya dan mereka juga memerangkapnya juga.
Dia memenjarakan mereka tanpa berjumpa
selama lima hingga enam tahun sehingga mereka tidak dapat melawan lagi.
Kemudian dia menyatukan mereka dan mengumumkan
bahawa mereka dengan gembiranya menyertai Republik Demokratik Korea.
Sepanjang tiga tahun, Shin dan Choi menghasilkan 17 filem
di bawah pengawasan Kim Jong Il.
Dia paksa mereka untuk mencipta industri filem di Korea Utara.
Filem Shin perlu sepadan dengan rancangan propaganda Kim,
tapi dia juga boleh melanggar peraturan sedikit
dan ia telah meningkatkan kuasa Kim.
Kini, rakyat Korea Utara ada sebab untuk menonton filem ini.
Filem begini tidak pernah dilihat,
namun ia masih memenuhi tujuan untuk menghasilkan naratif negara itu.
Namun, Kim Jong Il masih seorang pewaris dan dia ada masalah.
Naratif kebangsaan itu adalah berdasarkan bapanya,
pemimpin dengan kesucian abadi yang masih hidup, Kim Il Sung.
Agak mencabar.
Bagaimana caranya untuk menggantikan tuhan?
TAKTIK TONJOLKAN KETUHANAN ANDA
Kasihan sungguh Kim Jong Il.
Dia menaikkan kultus personaliti bapanya dengan baik
hingga tiada masa untuk dirinya.
13 TAHUN SEBELUM KIM JONG IL BERKUASA
Kim Jong Il bukannya seseorang yang mesra, berkarisma
dan peramah seperti bapanya.
Dia banyak di belakang tabir.
Kim Jong Il perlu menghasilkan naratif
yang melangkaui pemimpin pertama dan memberinya kesahihan.
Rancangan itu bermula di tempat paling suci di Korea Utara ini,
Gunung Paektu.
Menurut legenda, di sinilah bermulanya peradaban Korea
dengan kelahiran dewa raja, Dangun.
Untuk keluarga Kim,
kebanyakan kisah keluarga mereka tertumpu pada Gunung Paektu.
Menurut biografi rasmi Kim Il Sung, sebelum negaranya mencapai kemerdekaan,
tenteranya melawan Jepun dari kem pangkalan di lereng Paektu,
manakala menurut pakar, ia sejauh 320 km dari Manchuria.
Untuk menguatkan hak sebagai pewaris,
Kim Jong Il memasukkan dirinya ke dalam mitos keluarga.
Kim Jong Il dilahirkan pada tahun 1941 di Rusia.
Namun, dia perlu dilihat sebagai kelahiran negara
jadi kisah itu diubah agar dia dilahirkan di Gunung Paektu.
Menurut laporan rasmi
melalui media, buku, lagu dan diajar di sekolah,
kelahiran Kim Jong Il telah diramal oleh burung layang-layang
yang turun dari syurga.
Langit musim sejuk terpisah dan dua pelangi yang amat cerah kelihatan.
Bintang baharu muncul di langit.
Askar-askar Kim Il Sung begitu terharu
sehingga mereka menyanyi kegembiraan.
Mengapa berhenti di situ?
Apabila Kim Jong Il berkuasa,
dia mengarahkan orang untuk menulis semula kisah hidupnya.
Penting baginya agar dia dilihat seperti memiliki kuasa luar biasa.
Jadi semakin lama, ceritanya semakin gila.
Kerajaan Korea Utara mengeluarkan siaran akhbar
untuk berkongsi "fakta" penting tentang bakal pemimpin itu.
Contohnya, dia berjalan pada usia 3 minggu dan bercakap pada 8 minggu.
Dia juga boleh mengawal cuaca.
Dengan pintarnya menulis 1500 buku.
Pertama kali dia bermain golf, 11 kali pukulannya terus memasuki lubang.
Dia spesimen fisiologi yang sempurna
hinggakan tidak menghasilkan sisa manusia,
jadi dia tidak memerlukan tandas.
Sebagai hadiah terakhir untuk manusia, dia juga mencipta hamburger.
Ketawa jika anda mahu,
tapi menurut buku panduan, kegilaannya bersebab.
Mitologi itu direka untuk menekankan idea
bahawa Kim Jong Il ada hak suci untuk memerintah.
Jika anda fikir secara logik,
ia tak masuk akal, tetapi bagi rakyat Korea Utara,
ia bukan soal logik. Ia soal kepercayaan.
Pemimpin abadi, Kim Il Sung makin tenat
dan Kim Jong Il semakin menghampiri takdirnya,
kepercayaan itu akan diuji.
Banyak nasib malang berlaku pada tahun 1990-an.
Tanaman tak menjadi, salah urus, semuanya bergabung
lalu meruntuhkan sistem dan mengakibatkan kebuluran yang meluas.
Itu perkara terakhir yang anda mahu dalam mengukuhkan dinasti anda.
Namun, perkara yang membezakan penzalim
ialah mereka tidak izinkan masalah mengganggu mereka.
TAKTIK BIAR RAKYAT KELAPARAN
Jika anda mahu memerintah selamanya, kelaparan ada kelebihannya.
Rakyat yang miskin, lapar dan tersisih bukan ancaman bagi anda.
Rakyat kebuluran takkan beri makanan kepada pemberontak.
Mereka lemah untuk melawan.
Ini realiti yang menyedihkan, tapi kelaparan berkesan.
Suka atau tidak, hasilnya jelas terbukti.
Stalin menggunakan kebuluran di Ukraine
untuk menghancurkan idea kemerdekaan dan mengekalkan kuasa Kesatuan Soviet.
Puluhan juta orang mati di China
akibat daripada Kemaraan Raksasa oleh Mao Zedong
yang tidak sedikit pun melemahkan kuasanya.
Diktator Etiopia, Mengistu Haile Mariam,
mengekalkan kuasa dalam kebuluran di negaranya pada awal 1980-an,
memerintah selama 8 tahun lagi.
Dinasti Kim tidak berupaya untuk memberi rakyat makanan
walaupun mereka tegaskan bahawa mereka perlu berdikari.
Korea Utara selama beberapa dekad telah bergantung pada
naungan Kesatuan Soviet untuk mendapatkan bekalan.
Namun, awal tahun 90-an, Kesatuan Soviet musnah
dan ekonomi Korea Utara turut menjunam.
Ia telah memulakan
kesan berturutan yang menyebabkan satu demi satu tragedi.
Beratus-ratus ribu orang Korea Utara mati kelaparan
dan itu angka konservatif. Ia lebih banyak.
Saya anggap ia sebagai tempoh yang terburuk dalam sejarah.
Jadi tentu sekali, inilah masa yang tepat
bagi pemimpin Korea Utara yang kononnya abadi,
Kim Il Sung, untuk meninggal dunia.
Kematian Kim Il Sung pada tahun 1994, bagi kebanyakan rakyat Korea Utara
ialah kejadian yang paling teruk.
Anda dapat lihat rakyat berkabung.
Bukan sekadar berkabung, tetapi seperti penyelamat mereka mati.
Lebih teruk lagi, impian Kim Jong Il untuk dinasti yang berkekalan
berada dalam bahaya.
Bagaimana anda boleh kekal berkuasa selepas berjuta rakyat mati
dan tiada makanan?
Kim Jong Il kembali bercerita.
Dia perlu menegaskan idea
bahawa negara diancam oleh pencerobohan Amerika Syarikat.
Jadi dia menggunakan Perang Korea sekali lagi
dan membawanya ke masa kini.
Negara yang berperang perlu bersatu.
Dia memulakan kempen propaganda dan rakyat disuruh
untuk makan satu atau dua hidangan sehari
untuk meraikan Kim Il Sung dan pejuang gerila.
Mengilhamkan pengorbanan ialah tugas penzalim.
Kegiatan masa lapang anda ialah urusan anda.
Kim Jong Il mempunyai cita rasa tinggi dan mewah.
Dia menghabiskan lebih 800 ribu dolar setahun
hanya untuk cognac.
Sementara rakyatnya didakwa menjual daging bayi di pasar,
Kim Jong Il ada vila dan jurumasak peribadi,
dan mengimport bertan-tan arak.
Dia menjalani kehidupan yang amat mewah
bersama sekumpulan kecil orang
sementara membiarkan rakyatnya mati.
Namun, walaupun Pemimpin Disayangi mahir memanfaatkan kelaparan,
rejim abadi keluarga Kim masih belum selamat.
Semua orang meramalkan bahawa Kim Jong Il tak berpengalaman,
kurang berkarisma berbanding bapanya
dan lambat-laun
dia akan gagal lalu rejim itu juga akan gagal.
Namun, Kim Jong Il membuktikan bahawa mereka salah
melalui taktik terakhir yang paling dahsyat daripada buku panduan
lalu mengubah negara kelaparan menjadi kuasa yang tidak terhalang.
TAKTIK GUNA KUASA NUKLEAR
Hakikat menyedihkan bagi penzalim ialah kemungkinan besar
anda akan berhadapan dengan campur tangan kuasa asing
yang fikir dunia lebih baik jika anda tiada.
Kita kehilangan ramai penzalim dengan cara ini.
Seperti Saddam Hussein yang digulingkan oleh serangan AS pada tahun 2003,
ditangkap oleh tentera Amerika dan dihukum mati 3 tahun kemudian.
Pemerintahan Adolf Hitler berakhir dengan pengepungan Pihak Berikat pada 1945
lalu Fuhrer yang berkuasa itu membunuh diri di dalam bunker.
Jangan lupa tentang Muammar Gaddafi
yang kematiannya didorong oleh pengeboman NATO pada 2011.
Untuk mengelak daripada mengikuti langkah malang mereka,
cuma langkah yang dahsyat akan berhasil.
Keluarga Kim menggelarkan senjata nuklear sebagai "pedang berharga".
Ia akan melindungi mereka.
Senjata nuklear memainkan peranan penting
dalam strategi untuk memastikan Korea Utara kukuh
dengan keluarga Kim sebagai ketuanya.
Okey, bagaimana anda menjadi negara kuasa nuklear?
Mula-mula, anda perlukan saintis ternama,
beberapa ratus paun uranium,
kemudahan pemprosesan dan wang tunai yang banyak.
Nampak mudah? Tidak.
Uranium senjata nuklear perlu diproses
melalui beribu-ribu pengempar khas
yang dikawal ketat atas sebab yang jelas.
Ia mengambil masa berbulan-bulan dan menjadi perlahan jika ada kemalangan.
Atau sabotaj.
Kemudian, fikir tentang penghantaran.
Anda boleh menjatuhkannya dari pesawat,
menembak peluru berpandu,
menggunakan kapal selam atau senjata berkuasa pilihan anda,
misil balistik antara benua.
Untuk memastikan senjata berfungsi, anda perlu menjalankan ujian
yang pasti akan disedari oleh seluruh dunia
dan mereka akan cuba apa-apa saja untuk menghalang program anda.
Perlumbaan bermula.
Seperti biasa di Korea Utara,
usaha nuklear Kim ialah urusan dalam keluarga.
Sebelum Kim Il Sung mati,
dia telah pun mula mengumpul bahan nuklear.
Itu langkah pertama. Namun, selepas empat tahun menyelidik,
program ini tidak dilancarkan sepenuhnya.
Apabila dia mati, senjata nuklear tiada, jadi Kim Jong Il cuma mewarisi
program nuklear yang ayahnya mulakan.
Kim Jong Il berazam untuk menjadikan impian nuklear ayahnya suatu kenyataan.
Namun, dengan krisis ekonomi Korea Utara,
dia tidak memiliki banyak wang untuk dibelanjakan.
Jadi dia perlu guna kemahiran keusahawanannya.
Korea Utara berjaya membiayai program nuklear ini
melalui perdagangan haram, produk tiruan,
dadah, penyeludupan dan pengubahan wang haram.
Jadi apa-apa saja cara haram yang ada, Korea Utara telah melakukannya.
Pada tahun 2009, Kim Jong Il mencapai langkah kedua.
Korea Utara berjaya menjalankan ujian nuklear bawah tanah
dan juga menembak beberapa misil ke perairan berdekatan Jepun.
Namun, musuh ketat mereka di barat, Amerika,
masih tidak dapat didekati.
Semasa pentadbiran Clinton, kami menghabiskan masa untuk mengetahui
perkara yang Korea Utara sedang lakukan.
Kim Dae-Jung, presiden Korea Selatan,
beritahu saya, "Lelaki ini bukan gila.
Dia sangat bijak dan awak perlu lihat dia dari perspektif itu."
Namun, jika kita lihat perkara yang Kim Jong Il fikirkan,
dia terpaksa menggunakan senjata nuklear
sebagai cara untuk melindungi negaranya,
dan ia berterusan sehingga tahun 2011 apabila dia mati.
DISEMBER 2011
Dalam ribut salji, beribu-ribu rakyat Korea Utara
menangisi pemergian Kim Jong Il
dalam perarakan yang mengiringi keranda Pemimpin Disayangi.
Namun, perkara yang hebat tentang rejim abadi,
kematian hanyalah gangguan sementara.
Tiba masanya anak Kim Jong Il, iaitu Kim Jong Un untuk meneruskannya.
Apabila Kim Jong Un ambil alih,
dia sebenarnya mempercepatkan ujian senjata nuklear
dan ujian teknologi misil antara benua.
64 tahun selepas Perang Korea tamat,
Kim Jong Un akhirnya menyelesaikan tugas itu.
Pada 2017, mereka menjalankan ujian nuklear
dan mendakwa memiliki bom hidrogen yang mampu mengebom AS.
Datuk pasti bangga.
Rejim yang dia tubuhkan secara abadi kini ada perlindungan yang hebat.
Korea Utara berkuasa nuklear.
Itu memberi mereka cara penyelesaian dan keluarga Kim
kini boleh terus mengekalkan pemerintahan,
kuasa dan pewarisan pada masa hadapan.
Sistem ini sentiasa berterusan.
Mungkin itu yang berbeza dalam pemerintahan diktator ini.
Ia takkan mati.
Pemerintahan diktator "Pemimpin Agung " diteruskan.
Itu dia, mudah saja.
Dengan buku panduan ini,
anda boleh mengubah nasib untuk menjadi pemerintah mutlak.
Tumpaskan semua pesaing yang menghalang, menguasai tubuh dan minda rakyat,
mencipta masyarakat anda yang sempurna
dan memerintah selamanya dengan bantuan senjata hebat.
Ayuh, apa yang menghalang anda?
Siapa yang boleh jadi penzalim?
Jawapannya amat menyedihkan.
Sesiapa pun boleh jadi penzalim.
Bersedia untuk cuba?
Terjemahan sari kata oleh Liyana Osman